b'\n_START_ARTICLE_\nMarin Veltchev\n_START_PARAGRAPH_\nMarin Veltchev (6. maaliskuuta 1942 Varna \xe2\x80\x93 1. lokakuuta 2012 Bulgaria) oli bulgarialaissyntyinen balettitanssija ja balettipedagogi, joka teki p\xc3\xa4\xc3\xa4osan urastaan Suomessa. H\xc3\xa4net kiinnitettiin tanssijaksi Suomen Kansallisoopperaan 1976. H\xc3\xa4n toimi 1977\xe2\x80\x931978 sek\xc3\xa4 Kansallisbaletin taiteilijoiden ett\xc3\xa4 ooppe\xc2\xadran balettikoulun opettajana. Opettaja h\xc3\xa4n toimi j\xc3\xa4lleen vuosina 1982\xe2\x80\x931987._NEWLINE_Sen j\xc3\xa4lkeen Veltchev keskittyi opetusty\xc3\xb6h\xc3\xb6n ja koreografioihin Vantaan lapsibaletissa, jonka h\xc3\xa4n perusti vaimonsa kanssa 1983. He saivat Vantaan kulttuuripalkinnon (Vantaa-palkinnon) 2005 ty\xc3\xb6st\xc3\xa4\xc3\xa4n lapsibaletin parissa._NEWLINE_H\xc3\xa4n ty\xc3\xb6skenteli yhdess\xc3\xa4 vaimonsa, tanssitaiteilija Tamara Popova-Veltchevan (s. Popova) kanssa.'